Зімой непрыемнасці вас могуць напаткаць яшчэ да таго, як вы завялі матор свайго аўто. Напрыклад, часта такая карціна: раніцай вадзіцель выйшаў з пад’езда, а яго машына, якую ён увечары паставіў на добра ўтрамбаваную гурбу снегу, знаходзіцца прама пасярод вельмі глыбокай лужыны. На жаль, спрагназаваць такі казус складана, а вось ногі замачыць вельмі лёгка. Так што стаўце машыну на ачышчаным ад снегу ўчастку, пажадана на ўзвышшы.